ඒ අනුව අද දිනයේ සිදුකළ වැටලීම්වලදී මාර්ගයේ ගමන් ගන්නා බස් රථ, ත්‍රිරෝද රථ ඇතුළු සියළු වාහනවල සවි කර ඇති නීතිවිරෝධී මැතිවරණ ප්‍රචාරණ ආදිය ගලවා ඉවත් කිරීමට පොලීසිය පියවර ගත්තා.නීතිවිරෝධී අයුරින් යම් අපේක්ෂකයෙකුගේ ඡායාරූපයක්, අංකයක්, පෝස්ටරයක් හෝ යම් පක්ෂයක් ප්‍රවර්ධනය වන ආකාරයේ ලකුණක් රථවාහන වල මුද්‍රණය කර තිබුණහොත් එම වාහන හිමි තැනැත්තාට එරෙහිව නෛතික ක්‍රියාමාර්ග ගැනීමට කටයුතු කරන බවයි පොලීසිය කියා සිටියේ.මේ අතර, සෞඛ්‍ය අමාත්‍යාංශය ලබාදුන් මාර්ගෝපදේශ අනුගමනය කරමින්  මහ මැතිවරණය පැවැත්වීම සම්බන්ධයෙන් තවත් ආදර්ශ ඡුන්ද විමසීම් කිහිපයක් යාපනය, බදුල්ල, පුත්තලම, අම්පාර, නුවරඑළිය සහ කළුතර දිස්ත්‍රික්ක කේන්ද්‍ර කර ගනිමින් අද පැවැත්වුණා.